CELEX: C2005/296/72
Language: fi
Date: 2005-11-26 00:00:00
Title: Asia T-369/05: Kanne  23.9.2005  — Espanjan kuningaskunta v. komissio

26.11.2005   
            
            
               FI
            
            
               Euroopan unionin virallinen lehti
            
            
               C 296/35
            
         Kanne 23.9.2005 — Espanjan kuningaskunta v. komissio
   (Asia T-369/05)
   (2005/C 296/72)
   Oikeudenkäyntikieli: espanja
   Asianosaiset
   
      Kantaja: Espanjan kuningaskunta (asiamies: D. Fernando Díez Moreno)
   
      Vastaaja: Euroopan yhteisöjen komissio
   Vaatimukset
   
               —
            
            
               komission 15.7.2005 tekemä päätös (2005/555/2685) on kumottava niiltä osin kuin siinä viitataan sellaisiin rahoitusta koskeviin korjauksiin, joita sovelletaan Espanjaan ja jotka koskevat viiniviljelmien uudelleenjärjestelyä ja rakenteellista uudistamista ja hunajan tuotanto- ja myyntiedellytysten parantamista
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kyseinen kanne koskee EMOTR:n tukiosastosta maksettavien jäsenvaltioiden tiettyjen menojen jättämisestä yhteisörahoituksen ulkopuolelle 15 päivänä heinäkuuta 2005 tehtyä komission päätöstä 2005/555/EY. Kyseiseen päätökseen sisältyviin, rahoituksen ulkopuolelle jättämistä koskeviin toimenpiteisiin sisältyy Espanjaan kohdistuvia rahoitusta koskevia korjauksia, joita sovelletaan hedelmien ja vihannesten, maidon, julkisen varastoinnin, viinin ja tupakan, eläinpalkkioiden ja hunajan alalla.
   Kyseinen kanne koskee yksinomaan korjausta, joka on tehty sellaisten määrien osalta, jotka on suoritettu korvauksena tulonmenetyksestä viinialalla (4 790 799,61 euroa), ja korjausta, joka on tehty siltä osin kuin hunaja-alalla arvonlisäveron määrä on sisällytetty EMOTR:sta rahoitettavaan määrään (58 315,34 euroa). Kantajana oleva jäsenvaltio katsoo, että komissio on perustanut päätöksensä viinin yhteisestä markkinajärjestelystä annetun neuvoston asetuksen N:o 1493/1999 (1) suppeaan soveltamiseen. Kyseinen valtio toteaa myös, ettei komissio ole soveltanut asianmukaisesti hunajan tuotanto- ja myyntiedellytysten parantamiseen liittyvää arvonlisäverojärjestelmää.
   Espanjan viranomaiset katsovat, että
   
               —
            
            
               tulonmenetys ei ole sidottu viiniviljelmien raivaamiseen vaan itse istuttamiseen
            
         
               —
            
            
               komission käsitykselle siitä, että arvonlisäveroa ei voida pitää markkinoiden vakauttamiseen tähtäävänä toimenpiteenä, joka voitaisiin rahoittaa EMOTR:n tukiosastosta, ei ole löydettävissä minkäänlaista oikeudellista perustaa.
            
         
      (1)  EYVL L 179, 14.7.1999, s. 1.